ఈ భూగ్రహం ఎంతో సుందరమైనది,
జీవితంలో చిన్న చిన్న వాటిని గమనించకుండా ఉండటం అనేది చాలా తేలిక.
కానీ తీక్షణంగా చూస్తే...
ఇంకా ఆవిష్కృతం కాని ఒక కొత్త లోకం కనుల ముందు కనబడుతుంది.
ఈ లోకంలో చిట్టిచిట్టి వీరులకు...
చిన్నారి రాకాసులకు...
తమకు ఎదురయ్యే భారీ సవాళ్లను...
అధిగమించడానికి ఎనలేని శక్తులు అవసరమవుతాయి.
చిన్నగా ఉండడం తేలికైన విషయం కాదు...
భారీ జీవుల మధ్యన జీవిస్తూ...
వ్యాఖ్యాత పాల్ రడ్
నిరంతరం అణచివేయబడుతూ ఉంటాయి.
ఒక్కోసారి పరిస్థితి దారుణంగా ఉంటుంది.
కానీ భారీ జంతువులకు చిక్కని ప్రదేశాలు కొన్ని ఉన్నాయి.
చిన్నగా ఉండడం వల్ల అక్కడ ప్రయోజనం ఉంటుంది.
మండే ఎండలు...
విపరీతమైన పొడి వాతావరణం...
కుమ్మేసే గాలి...
అత్యంత ప్రమాదకరమైన ఈ ఇసుక దిబ్బల్లో...
కేవలం తెలివి తేటలు ఉన్నవారు...
చిన్నగా ఉన్నవారికి మాత్రమే...
మనగలిగే సామర్ధ్యం ఉంటుంది.
ఇసుకదిబ్బ
భూమ్మీది అత్యంత నివాసయోగ్యం కాని కొద్ది ప్రాంతాల్లో ఇదీ ఒకటి.
భూమ్మీది అతిపెద్ద, అతి పురాతనమైన ఇసుకదిబ్బలు నమిబ్ ఎడారిలో ఉన్నాయి.
గాలివాటం వల్ల అవి తన స్థానాన్ని మార్చుకుంటున్నాయి.
కేవలం ఆరు నెలల్లో, మొత్తం ప్రకృతి దృశ్యం మారిపోతుంది.
కానీ ఏదో ఒకలాగా...
ఈ అనంత ఇసుక సాగరంలో తమ మార్గమేంటో బుల్లి ప్రాణులు తెలుసుకోవాలి.
నమాక్వా కమీలియన్
మన చేతి పరిమాణంలో ఉంటుంది.
ఇక్కడున్న మిగిలిన బుల్లి ప్రాణుల మాదిరిగా, ఇసుకదిబ్బల్లో జీవితానికి
ఇది అంతగా పరిణామం చెందినట్లుగా కనిపించదు.
దాని పరిమాణంలో పావువంతు...
మాత్రమే ఉండే షోవెల్ స్నౌటెడ్ బల్లి
ఒక్క సెకనులో వేడి ఇసుకలో మూడు మీటర్ల దూరం గెంతగలదు.
మరి కమీలియన్?
అంతగా కాదు.
కొమ్మలు పట్టుకునేలా దాని పాదాలు రూపొందాయి.
ఇసుక కోసం కాదు.
కానీ ఈ అసాధారణమైన సంచార జీవులు ఒక ముఖ్యమైన పనిమీద ఇసుకదిబ్బల్లో తిరుగుతున్నాయి.
ఇక్కడే ఎక్కడో ఒకచోట...
జతను వెతుక్కోవడమే దాని పని.
ఇసుక మీదుగా గాల్లో ఎగరడం తేలికైన పని.
సాండ్ గ్రౌస్ ఇసుకదిబ్బల్లో జీవించేందుకు అనువుగా ఉంటాయి.
కానీ ఇక్కడ తాగడానికి ఏమీ దొరకదు.
కాబట్టి ప్రతిరోజూ, ఈ బుల్లి పక్షులు నీటికోసం ఒక సుదీర్ఘ ప్రయాణం చేపడతాయి.
ఎనభై కిలోమీటర్ల ఆవల...
అవి మరో ప్రపంచంలోకి అడుగు పెడతాయి.
భారీ, ఆకలిగొన్న వేటగాళ్ళలో ఒకటి.
ఇక్కడికి చేరిన పక్షులన్నిటిలాగానే...
ఈ మగ పక్షి కూడా దాహం తీర్చుకోవాలి.
అందుకని అది వేచి ఉంటుంది.
వేగంగా ఒక గుక్క తాగేందుకు సరైన సమయం.
ఇసుకదిబ్బల మధ్యనున్న గూట్లో ఉన్న జీవితకాల భాగస్వామి దగ్గరికి అది తిరిగి వస్తుంది.
గుడ్లను పొదిగేందుకు అంకిత భావం కలిగిన ఈ జంట వంతులు వేసుకుంటాయి.
అప్పుడే రెండవది నీటికోసం వెళ్ళగలదు.
కానీ జీవితం మరింత సంక్లిష్టంగా మారబోతోంది.
వాటి గుడ్లు పగలడానికి సిద్ధంగా ఉన్నాయి.
అప్పుడే పుట్టిన పిల్లలకు నీళ్ళు కావాలి, లేదా అవి ఎండకు మాడి చనిపోతాయి.
మధ్యాహ్నం అయ్యే సరికి, శరీరాన్ని చల్లబరచుకోవడం జీవన్మరణ సమస్యగా మారుతుంది.
ఈసారికి, కమీలియన్ తన చర్మాన్ని తెల్లగా మార్చుకుని...
సూర్య కిరణాలు పరావర్తించేలా పరిణితి చెందింది.
కానీ షోవెల్ స్నౌటెడ్ బల్లి, ఎప్పటిలాగే తన తెలివితేటలతో
ఒక అడుగు ముందంజలో ఉంది.
ఇసుక ఉపరితల ఉష్ణోగ్రత సుమారు 70 డిగ్రీల సెల్సియస్ వరకూ చేరుతుంది.
కానీ ఒక సెంటీమీటర్ పైన, అది పది డిగ్రీలు తక్కువగా ఉంటుంది.
కాబట్టి పాదాల్ని పైకి లేపడం ద్వారా, అది వేగంగా వేడిని కోల్పోతుంది.
వేడి భరించలేనంతగా పెరిగినప్పుడు...
దాని వెడల్పాటి ముక్కే ప్రాణదాత అవుతుంది.
కేవలం 20 సెంటీమీటర్ల దిగువన, ఉష్ణోగ్రత సౌకర్యవంతంగా 30 డిగ్రీలు ఉంటుంది.
ఈ పోంపిలిడ్ వాస్ప్ని వేడి ఏమీ చేయలేదు.
సున్నితమైన యాంటెనా సాయంతో, ఇసుకలో దాగి ఉన్న జీవుల్ని కూడా అది పసిగట్టగలదు.
సుమారు పేపర్ క్లిప్ పరిమాణంలో ఉండే ఇది,
తను దాడి చేయాలనుకున్న జీవికోసం రెండు బక్కెట్లకు పైగా ఇసుకను తవ్వుతుంది.
ఒక గోల్డెన్ వీల్ సాలీడు.
వాస్ప్ కుడితే, శరీరం చచ్చుబడుతుంది.
సాలీడు కాటు ప్రాణాంతకమైంది.
ఈ ఎడారి యోధులు తలపడితే, సాలీడు అరుదుగా పైచేయి సాధిస్తుంది.
కానీ తప్పించుకునేందుకు దాని దగ్గర...
ఒక అద్భుతమైన వ్యూహం ఉంది.
వాస్ప్ కనుచూపు మేరలో లేకుండా పారిపోవడం.
ప్రమాదాన్ని దాటుకుని పోవడం.
దాదాపుగా.
సగం మధ్యాహ్నం దాటేసరికి...
ఇసుకదిబ్బలు నిర్జీవంగా తయారయ్యాయి.
గాలిలో ఉష్ణోగ్రత 50 డిగ్రీల సెల్సియస్కు చేరింది.
సాయంత్రం అవుతుండగా మాత్రమే వేడి కాస్తంత తగ్గడం మొదలవుతుంది.
ఇసుకదిబ్బల అంచులదాకా వెళ్ళే యువ బబూన్లకు అది సరిపోతుంది.
ఆడుతూ పాడుతూ, ఆసక్తిగా ఉంటాయి...
...కానీ ఆహ్వానించదగ్గ సందర్శకులు కావు.
డిసర్ట్ రెయిన్ ఫ్రాగ్స్ నిశాచరులు.
వాటిని లేపడం కొరివితో తల గోక్కోవడమే.
కేవలం గోల్ఫ్ బాల్ పరిమాణంలో ఉంటాయిగానీ...
తలపొగరు చాలా ఎక్కువ.
పగటిజీవులు నిశాచరులకు చోటు
కల్పించేలోగా ఇంకొద్దిసేపు నిద్రపోవచ్చు.
చీకటిపడేకొద్దీ...
ఉష్ణోగ్రత కూడా పడిపోతుంది.
ఎడారి రద్దీగా మారుతుంది.
సందడిగా కూడా.
అలసిపోయిన ప్రాణానికి జోలపాట.
నిశాచర రాకాసులకు మేలుకొలుపు.
వేటగాళ్లకు భోజనాల గంట.
బుల్లి ఎర దొరుకుతుందేమో అని గుడ్లగూబ ఇసుకదిబ్బలంతా వెతుకుతోంది.
కానీ కాచుకుని ఉన్న ఒక జంతువు...
పొంచి చూస్తోంది.
ఇసుక కింద...
ఈదుతూ ఉంది.
ఎడారిలో షార్క్ లాంటిది.
నమిబ్ గోల్డెన్ మోల్.
గుడ్డిది, గుడ్డు కంటే చిన్న పరిమాణంలో ఉంటుంది.
పెద్ద పరిమాణంలో ఉండే పుర్రె ఒక శాటిలైట్ డిష్ లాగా పనిచేస్తుంది,
అది చెదపురుగులు చేసే చిన్నచిన్న శబ్దాలను పసిగడుతుంది.
దానికి కావాల్సిన నీరు, ఆహారం అన్నీ వాటినుండే అందుతాయి.
కాకపోతే ఒక రాత్రికి కనీసం 60 చీమల్ని తినాల్సి ఉంటుంది.
ఈ విందు భోజనంలో మరిన్ని నిశాచరులు పాలుపంచుకుంటాయి.
నిద్రావస్థలో ఉన్న కప్ప చీమల వేటగాడిగా మారుతుంది.
కానీ చీమలు తిరిగి కుట్టేస్తాయి.
దాని పెద్ద తలకాయ వాటిని అంత తేలిగ్గా చెదరగొట్టలేదు.
కుట్టే చీమల బారినుండి, కనిపించని ఇతర ప్రమాదాలనుండి తప్పించుకోవడానికి...
ఇసుకే ఏకైక మార్గం.
తెల్లవారుజాము.
కమీలియన్ ఆకలితో అలమటిస్తూ, చలితో వణుకుతోంది.
వెచ్చదనం కోసం, సూర్యుడికి అభిముఖంగా ఉన్న భాగం రంగును నిండుగా మార్చుతుంది.
దాంతో పేడపురుగులు బయటికి వచ్చే సమయానికి...
కమీలియన్ సిద్ధంగా ఉంటుంది.
అనుభవ రాహిత్యంతో చేసిన తప్పు.
ఈ జాతి పేడపురుగుల రుచి దారుణంగా ఉంటుంది,
ఏ కమీలియన్ కూడా ఒకే తప్పును రెండోసారి చేయదు.
డార్క్లింగ్ బీటిల్ ముందు చేయాల్సిన ప్రయాణం ఎంతో ఉంది.
బాటిల్ మూత పరిమాణంలో ఉన్న పురుగుకు 350 మీటర్ల కొండెక్కడం తేలికైన విషయం కాదు.
కానీ కష్టానికి ఫలితం ఉంటుంది.
కొన్ని ప్రత్యేక ఉదయాల్లో, ఇసుకదిబ్బలు పొగమంచుతో నిండిపోతాయి.
ఈ బుల్లి పేడపురుగు అందుకే వేచి చూస్తోంది.
దాని వీపుపై ఉన్న ఉబ్బెత్తులు పొగమంచును కరిగించి...
దాని నోటి వైపుకు మళ్ళిస్తాయి.
పలుచని గాలినుండి అది నీటిని సృష్టిస్తుంది.
వాటి శరీర బరువులో సగం నీటిని అవి తాగగలవు.
దిబ్బమీది నుండి కిందికి వచ్చే పేడపురుగులు...
పైకి వెళ్ళే వాటికంటే జ్యూసీగా ఉంటాయి.
ఇక్కడున్న మిగతా జీవులకంటే కమీలియన్ జీవితం అనుకూలంగా ఉండకపోవచ్చు.
కానీ వాటిని ఓడించలేక పోయినా...
తినేయచ్చు కదా.
సాండ్ గ్రౌస్ పిల్లలు గుడ్లలోంచి బయటికి వస్తున్నాయి.
లేత ఎండలో కూడా, వాటికి తల్లి నీడ అవసరం.
ఎండ తాకిడి పెరిగిందంటే, అవి నీరు లేక చనిపోతాయి.
వాటి ఆశను తీర్చగలిగేది తండ్రి మాత్రమే.
భారీ జంతువులు కొన్ని మాత్రమే ఉన్న ఒక కొత్త నీటి గుంతను అది కనుగొంది.
కానీ అంత చిన్న పక్షికి...
సాధు జంతువులతో సంప్రదించడం కూడా కష్టమైన పనే.
తన పిల్లల దగ్గరికి నీటిని తీసుకెళ్ళడం మరింత కష్టం.
గాస్హాక్ దాహం తీర్చుకోవడానికి వచ్చిన...
...జీవులకోసం మాటు వేసింది.
పిల్లలను కాపాడడం కోసం, తండ్రి తన ప్రాణాన్ని పణంగా పెడతాడు.
పొట్టమీద ప్రత్యేకంగా రూపొందిన ఈకల ద్వారా,
ఒక షాట్ గ్లాసును నింపే అంత నీటిని మగ సాండ్ గ్రౌస్ పీల్చుకోగలదు.
తన పిల్లల కోసం మోసుకెళ్లడానికి నీరు సిద్ధం.
బరువుతో కూడిన రెండు గంటల ప్రయాణం.
సమయానికి చేరుకుంది.
తండ్రి రెక్కల నుండి పిల్లలు మొదటిసారిగా నీటిని తాగుతాయి.
రెండు నెలలపాటు తన ప్రాణాన్ని పణంగా పెట్టి, ప్రతిరోజూ ఇదే ప్రయాణాన్ని కొనసాగించాలి.
పిల్లలు తమంతట తాము ఎగరగలిగే వరకూ.
కమీలియన్ ప్రయాణం దాన్ని నారా పొదలోకి తీసుకుపోయింది.
నీడ కోసం మంచి ప్రదేశం.
అదృష్టవశాత్తూ...
ఒక ఆడది.
మరి లక్ష్యం సాధించడంలో విజయం సాధిస్తుందా?
తన భావాల్ని చూపించడం కోసం, ఆమె రంగుల్ని మార్చుతుంది...
నాట్యం చేస్తుంది.
ఆమె కోరుకున్నది అతన్ని కాదేమో అన్నట్లుగా కనిపిస్తోంది.
కానీ ఇక్కడ జత దొరకడమే కనాకష్టం.
బహుశా అతనికి సరిపెట్టుకోక తప్పదు.
సంయోగం పూర్తయ్యాక ఆమె అక్కడ ఉండదు.
త్వరలోనే ఆమె గుడ్లు పెడుతుంది.
మగదానికి సంతృప్తి కలిగిస్తుంది...
కానీ పూర్తిగా అలసిపోయేలా చేస్తుంది.
ఐదు కోట్ల 50 లక్షల సంవత్సరాల పరిణామక్రమం
ఎడారి జీవులు అత్యద్భుతంగా పరిణామం చెందేలా చేసింది.
దేన్నైనా ఎదుర్కొనే సామర్థ్యం, చాతుర్యాల సాయంతో...
నమీబియాలోని నిర్జన ఇసుకదిబ్బల్లో చిట్టి జీవులు విజయం సాధిస్తాయి.
నెలల తరబడి ఇసుకలో పూడ్చబడిన ఒక బిడ్డ బయటి ప్రపంచంలోకి అడుగుపెట్టింది.
కమీలియన్ వారసత్వం కొనసాగుతుంది.
ఎదురుగా ఎన్నో సవాళ్ళు.
నెమ్మదిగా ఒక్కో అడుగేస్తూ భవిష్యత్తులోకి ప్రయాణం సాగిస్తుంది.
సబ్ టైటిల్స్ అనువదించినది: రాధ